PHP

PHP (PHP Hypertext Preprocessor) d yiwet tmeslayt n usihel n yiskripten, d ahil ilelli (”Open Source” am Linux neɣ Firefox), yelha i usnulfu n yismal Web ismussanen.

Afaylu PHP yesɛa aseɣzif “php”, amedya “afaylu_php.php”. Seddaw-a, d yiwen umedya n uskript php:

<?php
print (’Azul fell-awen’);
?>

Aselkem n uskript-a deg yiwen uqeddac PHP ad yefk deg yimini ɣef Web:
Azul fell-awen

Ismal imezwura ttwarun s HTML (Hypertext Markup Language), d yiwet tmeslayt n usihel s ticraḍ, amedya:
<html>
<head>
<title>Amedya HTML</title>
</head>
<body>
<p>Aql-aɣ deg umagrad ɣef PHP!!!</p>
</body>
</html>

Afaylu HTML ɣur-s aseɣzif “htm” neɣ “html”, amedya “afaylu_html.htm” akk d “afaylu_html.html” kifkif-iten.

Nezmer ad nesdukkel tangalt html d tengalt php deg yiwen ufaylu, isem n ufaylu-a ilaq ad yesɛu aseɣzif “php”, amedya “afaylu_html_php.php”:
<html>
<head>
<title>Amedya HTML akk d PHP</title>
</head>
<body>
<?php
print (’Azul fell-awen’);
?>
<p>Aql-aɣ deg umagrad ɣef PHP!!!</p>
</body>
</html>

Tura, amur ameqqran n yismal tteddun s PHP (akk d Apache d MySQL), am usmel-a akk d yismal merra ay yetteddun s Wordpress.

Ugar isalen deg usmel http://www.php.net

Taggayt:Tutlayt n usihel